stanford-oval/wikipedia huggingface dataset:
ยอซิป อิลิชิช

| 0 | 1 | 2 | 3 |
| --- | --- | --- | --- |
 กับอาตาลันตาในปี 2021
ข้อมูลส่วนตัว
ชื่อเต็ม:  ยอซิป อิลิชิช
วันเกิด:   (1988-01-29) 29 มกราคม ค.ศ. 1988 (36 ปี)
สถานที่เกิด:  Prijedor เอสเอฟอาร์ ยูโกสลาเวีย
ส่วนสูง:  1.90 m (6 ft 3 in)
ตำแหน่ง:  กองกลางตัวรุก
ข้อมูลสโมสร
สโมสรปัจจุบัน:  อาตาลันตา
หมายเลข:  72
สโมสรเยาวชน
1995–2006:  Triglav Kranj
2006–2007:  Britof
สโมสรอาชีพ*
| ปี |  ทีม |  ลงเล่น |  (ประตู) |
| 2007–2008 |  Bonifika |  24 |  (3) |
| 2008–2010 |  Interblock |  55 |  (12) |
| 2010 |  มาริบอร์ |  5 |  (1) |
| 2010–2013 |  Palermo |  98 |  (20) |
| 2013–2017 |  ฟีออเรนตีนา |  105 |  (29) |
| 2017– |  อาตาลันตา |  29 |  (11) |
ทีมชาติ‡
| 2008–2010 |  สโลวีเนีย รุ่นอายุไม่เกิน 20 ปี |  4 |  (0) |
| 2009–2010 |  สโลวีเนีย รุ่นอายุไม่เกิน 21 ปี |  6 |  (0) |
| 2010– |  สโลวีเนีย |  52 |  (5) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 6 พฤษภาคม ค.ศ. 2018 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 27 มีนาคม ค.ศ. 2018
ยอซิป อิลิชิช (บอสเนีย-โครเอเชีย-มอนเตเนโกร-เซอร์เบีย: Josip Iličić, ออกเสียง: [jǒsip ǐlitʃitɕ]; เกิดวันที่ 29 มกราคม ค.ศ. 1988) เป็นนักฟุตบอลอาชีพชาวสโลวีเนีย ปัจจุบันลงเล่นให้กับสโมสรอิตาลี อาตาลันตาแบร์กามัสกากัลโช และทีมชาติสโลวีเนีย ในตำแหน่งกองกลางตัวรุก
อิลิชิชย้ายมาอยู่กับสโมสรอาตาลันตา ตั้งแต่วันที่ 5 กรกฎาคม ค.ศ. 2017 โดยย้ายมาจากฟีออเรนตีนา ด้วยค่าตัว 5.5 ล้านยูโร
เขาลงเล่นทีมชาตินัดแรกในนัดกระชับมิตรที่พบกับออสเตรเลีย เมื่อวันที่ 11 สิงหาคม ค.ศ. 2010 เขาทำประตูแรกให้กับทีมชาติเมื่อวันที่ 10 กันยายน ค.ศ. 2013 ในการพบกับไซปรัส
การทำประตูในนามทีมชาติ

| # | วันที่ | สนาม | คู่แข่ง | ประตู | ผล | การแข่งขัน |
| --- | --- | --- | --- | --- | --- | --- |
| 1 | 10 กันยายน ค.ศ. 2013 | GSP Stadium นิโคเซีย ไซปรัส |  ไซปรัส | 2–0 |  2–0 | ฟุตบอลโลก 2014 รอบคัดเลือก |
| 2 | 27 มีนาคม ค.ศ. 2015 | Stožice Stadium ลูบลิยานา สโลวีเนีย |  ซานมารีโน | 1–0 |  6–0 | ฟุตบอลชิงแชมป์แห่งชาติยุโรป 2016 รอบคัดเลือก |
| 3 | 10 มิถุนายน ค.ศ. 2017 | Stožice Stadium ลูบลิยานา สโลวีเนีย |  มอลตา | 1–0 |  2–0 | ฟุตบอลโลก 2018 รอบคัดเลือก |
| 4 | 4 กันยายน ค.ศ. 2017 | Stožice Stadium ลูบลิยานา สโลวีเนีย |  ลิทัวเนีย | 1–0 |  4–0 | ฟุตบอลโลก 2018 รอบคัดเลือก |
| 5 | 4 กันยายน ค.ศ. 2017 | Stožice Stadium ลูบลิยานา สโลวีเนีย |  ลิทัวเนีย | 2–0 |  4–0 | ฟุตบอลโลก 2018 รอบคัดเลือก |
แหล่งข้อมูลอื่น

ข้อมูลผู้เล่น at NZS (สโลวีเนีย)
| ด ค กผู้เล่นชุดปัจจุบันของอาตาลันตาแบร์กามัสกากัลโช  |
| --- | --- |
 2 Tolói  3 เมเลอ  4 Šutalo  5 Tameze  6 Palomino  7 Czyborra  8 โกเซินส์  9 มูริเอล  10 Gómez (c)  11 ฟร็อยเลอร์  15 เดอ โรน  17 โรเมโร  18 Malinovskyi  19 Djimsiti  22 Bellanova  31 Rossi  33 Hateboer  57 Sportiello  59 มีรันชุค  72 อิลิชิช  88 ปาชาลิช  91 Zapata  95 Gollini  Head coach: Gasperini 
| ด ค กรายชื่อนักกีฬาทีมชาติสโลวีเนีย – ฟุตบอลชิงแชมป์แห่งชาติยุโรป 2024 |
| --- | --- | --- |
|  1 ออบลาก (กัปตัน)  2 คาร์นีชนิก  3 บาลกอเวิตส์  4 บลาฌิช  5 กอเร็นตส์ สตางกอวิช  6 บิโยล  7 แวร์บิช  8 ลอวริช  9 ชปอราร์  10 เอลช์นิก  11 แชชกอ  12 เบเลิตส์  13 ยานฌา  14 กูร์ติช  15 คอร์วัต  16 เวกิช  17 มลาการ์  18 วีป็อตนิก  19 เซลาร์  20 สตอยานอวิช  21 เดอร์กูชิช  22 กเนซดา แชรีน  23 เบรกาลอ  24 ฌูเกิล  25 เซลย์กอวิช  26 อิลิชิช  ผู้ฝึกสอน: เคก  |  1 ออบลาก (กัปตัน)  2 คาร์นีชนิก  3 บาลกอเวิตส์  4 บลาฌิช  5 กอเร็นตส์ สตางกอวิช  6 บิโยล  7 แวร์บิช  8 ลอวริช  9 ชปอราร์  10 เอลช์นิก  11 แชชกอ  12 เบเลิตส์  13 ยานฌา  14 กูร์ติช  15 คอร์วัต  16 เวกิช  17 มลาการ์  18 วีป็อตนิก  19 เซลาร์  20 สตอยานอวิช  21 เดอร์กูชิช  22 กเนซดา แชรีน  23 เบรกาลอ  24 ฌูเกิล  25 เซลย์กอวิช  26 อิลิชิช  ผู้ฝึกสอน: เคก  |  |
รัดซึญปอดลาสกี

51°46′N 22°37′E﻿ / ﻿51.767°N 22.617°E﻿ / 51.767; 22.617
| รัดซึญปอดลาสกี |
| --- | --- |
   ตราอาร์ม
รัดซึญปอดลาสกี
พิกัด: 51°46′58″N 22°37′27″E﻿ / ﻿51.78278°N 22.62417°E﻿ / 51.78278; 22.62417
ประเทศ:  โปแลนด์
จังหวัด: ลูบลิน
เทศมณฑล: รัดซึญปอดลาสกี
เทศบาล: รัดซึญปอดลาสกี (urban gmina)
การปกครอง
 • นายกเทศมนตรี: แยชือ แรงแบ็ก
พื้นที่
 • ทั้งหมด: 19.31 ตร.กม. (7.46 ตร.ไมล์)
ประชากร (2016)
 • ทั้งหมด: 15,963 คน
 • ความหนาแน่น: 830 คน/ตร.กม. (2,100 คน/ตร.ไมล์)
เว็บไซต์: http://www.radzyn-podl.pl/
รัดซึญปอดลาสกี (โปแลนด์: Radzyń Podlaski) เป็นเมืองทางตะวันออกของประเทศโปแลนด์ ห่างจากเมืองหลักลูบลินไปทางทางเหนือประมาณ 60 กิโลเมตร อยู่ในเขตจังหวัดลูบลิน มีเนื้อที่ทั้งหมด 19.31 ตารางกิโลเมตร และในปี ค.ศ. 2016 มีประชากร 15,963 คน
ตั้งแต่ในปี ค.ศ. 1999 เมืองได้เป็นส่วนหนึ่งของจังหวัดลูบลิน ก่อนหน้านี้เมืองได้เป็นส่วนหนึ่งของจังหวัดเบียวาปอดลัสกา (ค.ศ. 1975–1998) และในอดีตเป็นของเลสเซอร์โปแลนด์ เมืองได้ก่อตั้งขึ้นในปี ค.ศ. 1468 และมีสถานที่ท่องเที่ยวที่สำคัญคือพระราชวังปอตอสกี
แหล่งข้อมูลอื่น

Official town website, Radzyn-Podl.pl
News and prices - Radzyń Podlaski Iledzisiaj.pl
ราด็อม

| ราด็อม |
| --- | --- |
Żeromskiego Street
   ตราอาร์ม
ราด็อม
พิกัด: 51°24′N 21°10′E﻿ / ﻿51.400°N 21.167°E﻿ / 51.400; 21.167
Country:  โปแลนด์
Voivodeship: Masovian
County: city county
Established: 13th century
Town rights: 1364
การปกครอง
 • Mayor: Andrzej Kosztowniak
พื้นที่
 • ตัวเมือง: 111.71 ตร.กม. (43.13 ตร.ไมล์)
ประชากร (2009)
 • ตัวเมือง: 223,914 คน
 • ความหนาแน่น: 2,000 คน/ตร.กม. (5,200 คน/ตร.ไมล์)
 • รวมปริมณฑล: 371,000 คน
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
Postal code: 26-600 to 26-618
รหัสพื้นที่: +48 48
Car plates: WR
เว็บไซต์: http://www.radom.pl
ราด็อม (โปแลนด์: Radom) เป็นเมืองตั้งอยู่ตอนกลางของประเทศโปแลนด์ มีประชากร 223,397 คน (31 ธันวาคม ค.ศ. 2009) ตั้งอยู่ทางตอนใต้ของกรุงวอร์ซอ 100 กม. มีการกล่าวถึงเมืองครั้งแรกราว คริสต์ศตวรรษที่ 12 ได้รับสถานภาพเป็นเมืองในคริสต์ศตวรรษที่ 14 ตกเป็นของออสเตรียใน ค.ศ. 1795 และอยู่ใต้การดูแลของรัฐแกรนด์ดัชชีวอร์ซอระหว่าง ค.ศ. 1807-1815 จนกลับมาเป็นของโปแลนด์ใน ค.ศ. 1918
พระพุทธเจ้า

สำหรับศาสดาองค์ปัจจุบันของศาสนาพุทธ ดูที่ พระโคตมพุทธเจ้า
สำหรับละครโทรทัศน์ ดูที่ พระพุทธเจ้า มหาศาสดาโลก
พระสัมมาสัมพุทธเจ้า หรือ พระพุทธเจ้า เป็นพระสมัญญานามที่ใช้เรียกพระบรมศาสดาของศาสนาพุทธ พระพุทธศาสนาทั้งฝ่ายเถรวาทและมหายานต่างนับถือพระพุทธเจ้าว่าเป็นศาสดาของตนเหมือนกันแต่รายละเอียดปลีกย่อยต่างกัน ฝ่ายเถรวาทให้ความสำคัญกับพระพุทธเจ้าพระองค์ปัจจุบันคือ "พระโคตมพุทธเจ้า" ซึ่งเชื่อว่าเป็นพระองค์ที่ 4 ในภัทรกัปนี้ และมีกล่าวถึงพระพุทธเจ้าในอดีตกับในอนาคตบ้างแต่ไม่ให้ความสำคัญเท่า ฝ่ายมหายานนับถือพระพุทธเจ้าของฝ่ายเถรวาททั้งหมดและเชื่อว่านอกจากพระพุทธเจ้า 28 พระองค์ ที่ระบุในพุทธวงศ์ของพระไตรปิฎกภาษาบาลีแล้ว ยังมีพระพุทธเจ้าอีกมากมายเพิ่มเติมขึ้นมาหลังจากตำนานของเถรวาท
ผู้ปรารถนาจะเป็นพระพุทธเจ้าต้องบำเพ็ญบารมีเป็นพระโพธิสัตว์ก่อน เมื่อบารมีเต็มแล้วจึงจะได้ตรัสรู้เป็นพระพุทธเจ้าในชาติสุดท้าย พระพุทธเจ้าทุกพระองค์มีลักษณะพิเศษตรงกันคือ เป็นมนุษย์เพศชายเกิดในวรรณะกษัตริย์หรือพราหมณ์ พระวรกายสมบูรณ์ด้วยมหาปุริสลักขณะ ก่อนออกผนวชจะอภิเษกสมรสมีพระโอรสพระองค์หนึ่ง หลังจากนั้นทรงพบเทวทูตทำให้ตัดสินใจออกผนวช วันออกผนวชจะตรงกับวันเพ็ญเดือนวิสาขะ
คัมภีร์พุทธศาสนาทั้งนิกายเถรวาทและนิกายมหายานบันทึกตรงกันว่า พระโคตมพุทธเจ้าประสูติ 623 ปี ก่อนคริสต์ศักราช พระองค์ทรงดำรงพระชนมชีพอยู่ระหว่าง 80 ปีก่อนพุทธศักราช จนถึงเริ่มพุทธศักราชซึ่งเป็นวันปรินิพพาน ตรงกับ 543 ปี ก่อนคริสตกาลตามตำราไทยซึ่งอ้างอิงปฏิทินสุริยคติไทยและปฏิทินจันทรคติไทย และตรงกับ 483 ปีก่อนคริสตกาลตามปฏิทินสากล
ความหมายและคุณลักษณะ

ในพระพุทธศาสนา พุทธะ (บาลี: พุทฺธ แปลว่า "ผู้รู้ ผู้ตื่น ผู้เบิกบาน") หมายถึงบุคคลผู้ตรัสรู้อริยสัจ 4 แล้วอย่างถ่องแท้
ธชัคคสูตร กล่าวว่าพระพุทธเจ้ามีคุณลักษณะ 9 ประการ เรียกว่า พุทธคุณ 9 ได้แก่
อรหํ หมายถึง ผู้ปราศจากกิเลส
สมฺมาสมฺพุทฺโธ หมายถึง ผู้ตรัสรู้ด้วยพระองค์
วิชฺชาจรณสมฺปนฺโน หมายถึง ผู้มีความรู้และความประพฤติถึงพร้อม
สุคโต หมายถึง ผู้เสด็จไปด้วยดี
โลกวิทู หมายถึง ผู้รู้แจ้งโลก
อนุตฺตโร ปุริสทมฺมสารถิ หมายถึง ผู้ฝึกคนได้ดี ไม่มีผู้ใดเทียมเท่า
สตฺถา เทวมนุสฺสานํ หมายถึง ศาสดาของเทวดาและมนุษย์ทั้งหลาย
พุทฺโธ หมายถึง ผู้ตื่น
ภควา หมายถึง ผู้มีภคธรรม
พระสมัญญา

มีหลายคำดังจะกล่าวต่อไปนี้
พระโพธิสัตว์ หมายถึง ท่านผู้ที่กำลังบำเพ็ญ บารมี 10 (โดยยิ่งยวด 30 ทัศ) คือ ทาน ศีล เนกขัมมะ ปัญญา วิริยะ ขันติ สัจจะ อธิษฐาน เมตตา อุเบกขา และ จะได้ตรัสรู้เป็นพระพุทธเจ้า
อังคีรส หมายถึง ท่านผู้มีรัศมีแผ่ออกมาจากพระกาย
มหาบุรุษ เป็นคำที่ใช้เรียก พระพุทธเจ้าก่อนตรัสรู้ อีกความหมายหนึ่งคือ บุรุษผู้ยิ่งใหญ่
ตถาคต ผู้ไปแล้วอย่างนั้น เป็นคำที่พระพุทธเจ้าตรัสถึงพระองค์เองมี
ธรรมราชา หมายถึง ท่านผู้เป็นราชาแห่งธรรม
ธรรมสวามิศร, ธรรมสามิสร หมายถึง ท่านผู้เป็นใหญ่โดยเป็นเจ้าของธรรม
ธรรมสามี หมายถึง ท่านผู้เป็นเจ้าของธรรม
ธรรมิศราธิบดี หมายถึง ท่านผู้เป็นอธิปดีในธรรม เป็นคำกวีหมายถึงพระพุทธเจ้า
ภควา แปลว่า พระผู้มีพระภาคเจ้า
พระศาสดา พระบรมศาสดา  พระบรมครู หมายถึง ท่านผู้ทรงสอนชนทั้งปวง
พระสัมพุทธเจ้า, พระสัมมาสัมพุทธเจ้า, พระอรหันตสัมมาสัมพุทธเจ้า, สมเด็จพระสัมมาสัมพุทธเจ้า หมายถึง พระผู้ตรัสรู้เองโดยชอบ
มหาสมณะ
พระโลกนาถ หมายถึง พระผู้เป็นที่พึ่งแห่งโลก
สยมภู หมายถึง ท่านผู้ตรัสรู้ได้โดยตนเอง ไม่มีใครมาสั่งสอน
สัพพัญญู หมายถึง ท่านผู้รู้ทุกสิ่งทุกอย่าง
พระสุคต หมายถึง ท่านผู้เสด็จไปดีแล้ว
ในคติเถรวาท

ในพระไตรปิฎกภาษาบาลีกล่าวว่า ในภัทรกัปนี้มีพระพุทธเจ้าอุบัติขึ้นแล้ว 4 พระองค์ พระพุทธเจ้าพระองค์ปัจจุบันเป็นองค์ที่ 4 และพระพุทธเจ้าพระองค์ถัดไปคือพระศรีอริยเมตไตรย ในทัศนะเถรวาทถือว่าพระพุทธเจ้าเป็นมนุษย์ธรรมดา แต่ที่เหนือกว่าคนทั่วไปคือพระองค์พบทางดับทุกข์ได้ด้วยพระองค์เอง และเผยแผ่หนทางนั้นต่อสรรพสัตว์ ทรงเป็นบุคคลในประวัติศาสตร์ เมื่อทรงดับขันธปรินิพพาน คือดับไปโดยไม่เหลือเชื้อใด ๆ ผู้จะเป็นพระพุทธเจ้าต้องทำความดี (บารมี) มาในชาติก่อน ๆ นับชาติไม่ถ้วน (ก่อนที่จะเป็นพระพุทธเจ้าเรียกว่าพระโพธิสัตว์)
ในคติเถรวาท > การประสูติของพระพุทธเจ้า

พระโพธิสัตว์ผู้ที่จะจุติจากสวรรค์ชั้นดุสิตลงมาตรัสรู้เป็นพระพุทธเจ้านั้น ก่อนจะจุติจะทรงพิจารณา 5 อย่าง เรียกว่า มหาวิโลกนะ 5 คือ
อายุขัยของมนุษย์ขึ้นอยู่กับกระแสสังขารและการทำความดี หากทำดีมากขึ้นอายุก็จะเพิ่มขึ้น หากทำดีน้อยอายุขัยก็จะลดลง อายุขัยของมนุษย์อยู่ระหว่าง 10 ปีถึง 1 อสงไขยปี (1 × 10140 ปี) แต่พระโพธิสัตว์ทรงเลือกอายุขัยมนุษย์ระหว่าง 100-100,000 ปี ถ้าหากน้อยกว่า 100 ปีมนุษย์จะมีจิตใจหยาบช้าเกินกว่าจะฟังธรรมให้แตกจนบรรลุพระนิพพานได้ ถ้าเกิน 100,000 ปีมนุษย์จะเริ่มประมาทความแก่ ความเจ็บ ความตายเพราะอายุยืนความตายมาถึงช้า จะไม่เห็นอริยสัจ 4 หรือธรรมใดๆ
พระโพธิสัตว์เลือกชมพูทวีปเป็นทวีปที่จะจุติทุกครั้ง เพราะมนุษย์ในชมพูทวีปมีทั้งความสุขและความทุกข์ มีความเห็นทุกข์ เห็นสุข ได้ดีกว่ามนุษย์ในทวีปอื่นๆ
สาเหตุอีกอย่างที่เลือกลงมามนุษยภูมิเพราะมนุษย์เห็นสุขทุกข์ได้ง่ายที่สุด สัตว์ในอบายภูมิ 4 มีแต่ความทุกข์ไม่เห็นสุขกระจ่าง เทวดาพรหมก็เห็นสุขมากกว่าทุกข์จนยากที่จะทำให้เป็นพระอรหันต์ได้ อีกทั้งมนุษย์ทำบุญได้ จึงทรงเลือกมนุษย์
พระโพธิสัตว์จะทรงเลือกประเทศที่มีความเจริญรุ่งเรือง เศรษฐกิจดี มีประชากรหนาแน่น มีนักปราชญ์ เจ้าสำนัก เป็นที่รวมของการศึกษาและศิลปวิทยามากมาย มีผู้มีคุณธรรมมากมาย จะสามารถเผยแพร่ธรรมให้รุ่งเรือง มีคนรู้มากได้
พระโพธิสัตว์ทรงเลือกได้ระหว่าง วรรณะกษัตริย์ กับ วรรณะพราหมณ์ ว่าในช่วงเวลานั้นตระกูลใดเจริญมากกว่ากัน ได้รับการยอมรับมากกว่ากัน ใน 4 อสงไขยแสนมหากัปล่าสุดนี้มีพระพุทธเจ้าจากตระกูลกษัตริย์มากกว่า แต่ในภัทรกัปนี้มีพระพุทธเจ้าจากตระกูลพราหมณ์มากกว่า (พระกกุสันธะ พระโกนาคมณ์ พระกัสสปะ และพระเมตไตรยะ) มีเพียงพระโคตมพุทธเจ้าเพียงพระองค์เดียวที่มาจากตระกูลกษัตริย์
พระโพธิสัตว์ผู้ได้มาจุติเป็นพระพุทธเจ้าองค์ปัจจุบันนี้ ทรงเลือกตระกูลศากยโคตมวงศ์แห่งกรุงกบิลพัสดุ์นคร เพราะได้รับความนับถือมาก และบริสุทธิ์มา 7 รุ่นแล้ว ถ้าไม่บริสุทธิ์แล้วลงมาจุติแล้วเป็นพระพุทธเจ้าก็ยากที่จะได้รับการนับถือ สาเหตุที่เลือกตระกูลกษัตริย์เพราะในช่วงเวลานั้นมีการแบ่งชนชั้นวรรณะกัน และวรรณะกษัตริย์เป็นวรรณะที่มีคนนับถือมากที่สุด จึงทรงเลือกวรรณะกษัตริย์
พระโพธิสัตว์จะทรงเลือกผู้หญิงจากตระกูลกษัตริย์หรือพราหมณ์ที่รักษาศีล รักษาธรรมได้ดีที่สุด บริสุทธิ์ทางกาย วาจา ใจ ไม่ดื่มสุรา ไม่หลงในอบายมุข ไม่โลเลในบุรุษ และทรงกำหนดอายุของพระมารดาว่ามีประมาณเท่าใด เพราะพระครรภ์ที่ประทับแห่งพระโพธิสัตว์ผู้จะได้เสด็จอุบัติตรัสรู้เป็นพระสัมมาสัมพุทธเจ้านั้น เปรียบประดุจพระคันธกุฎีแห่งพระบรมศาสดา ไม่สมควรแก่ผู้อื่น
พระบรมโพธิสัตว์ทรงเลือกพระมารดาที่บริสุทธิ์ไม่แปดเปื้อนมลทินโทษ มิฉะนั้นจะยากแก่การเผยแผ่ศาสนา เพราะจะถูกโจมตีว่ามารดาของพระศาสดาไม่บริสุทธิ์ พระนางสิริมหามายาได้อธิษฐานเป็นพระพุทธมารดามาแต่อดีตกาล เมื่อประสูติพระบรมโพธิสัตว์เจ้าได้ 7 วันก็เสด็จทิวงคต ไปบังเกิดเป็นเทพบุตรสถิตในดุสิตเทวโลก ตามประเพณี พระพุทธมารดาไม่ได้เป็นหญิงอย่างเก่า ที่เกิดเป็นหญิงเพราะอธิษฐานขอเป็นมารดาพระพุทธเจ้า
ในคติเถรวาท > ประเภทของพระพุทธเจ้า

ในพระไตรปิฎกภาษาบาลีกล่าวถึงพระพุทธเจ้าไว้ 2 ประเภท คือ
พระสัมมาสัมพุทธเจ้า คือพระพุทธเจ้าผู้ตรัสรู้ชอบด้วยพระองค์เอง แล้วประกาศพระศาสนา
พระปัจเจกพุทธเจ้า คือพระพุทธเจ้าผู้ตรัสรู้เฉพาะตน ไม่ได้ประกาศพระศาสนา
ต่อมาในคัมภีร์มโนรถปูรณี อรรถกถาของอังคุตตรนิกาย พระพุทธโฆสะได้กล่าวถึงพุทธะทั้งหมด 4 ประเภท อีกประเภท 2 ประเภทที่เพิ่มเข้ามา คือ
จตุสัจจพุทธเจ้า คือพระอรหันตสาวก
สุตพุทธเจ้า คือผู้เป็นพหูสูต ได้ศึกษาพระพุทธพจน์มามาก
ในคติเถรวาท > ประเภทของพระพุทธเจ้าโดยการบำเพ็ญบุญบารมี

นอกจากนั้นพระพุทธเจ้ามีอยู่ 3 ประเภทตามกำลังบุญบารมีที่ได้สร้างสั่งสมมาคือ
พระปัญญาธิกพุทธเจ้า คือ พระพุทธเจ้าที่ทรงสร้างสม อบรมบารมีด้าน “ปัญญา” อย่างแก่กล้าแต่มีพระศรัทธาน้อย จึงใช้เวลาสั่งสมบารมีน้อยกว่าพระพุทธเจ้าอีกสองประเภท ซึ่งจะต้องใช้เวลาในการสร้างบารมีเป็นเวลา 20 อสงไขยกับอีกหนึ่งแสนมหากัป เช่น พระโคตมพุทธเจ้า
พระสัทธาธิกพุทธเจ้า  คือ พระพุทธเจ้าที่ทรงสร้างสม อบรมบารมีด้าน “ศรัทธา” อย่างแก่กล้ายิ่งนัก แต่มีพระปัญญาปานกลาง จึงใช้เวลาสั่งสมพระบารมีอย่างปานกลาง ซึ่งจะต้องใช้เวลาในการสร้างบารมีเป็นเวลา 40 อสงไขย กับอีกหนึ่งแสนมหากัป เช่น พระกัสสปพุทธเจ้า
พระวิริยาธิกพุทธเจ้า   คือ พระพุทธเจ้าที่ทรงสร้างสม อบรมบารมีด้าน “ความเพียร” อย่างแก่กล้า ทรงมีพระวิริยะยิ่งนัก แต่ทรงมีพระปัญญาน้อยกว่า ซึ่งจะต้องใช้เวลาในการสร้างบารมียาวนานมากกว่าพระพุทธเจ้าประเภทอื่นเป็นเวลา 80 อสงไขย กับอีกหนึ่งแสนมหากัป เช่น พระศรีอริยเมตไตรย
ในคติเถรวาท > พระพุทธเจ้าในอดีต

บทความหลัก: รายพระนามพระพุทธเจ้าในอดีต
ในคติเถรวาท > พระพุทธเจ้าในอนาคต

ในคัมภีร์อนาคตวงศ์นั้น ได้กล่าวถึงพระพุทธเจ้าในอนาคต   10 พระองค์ที่จะบังเกิดขึ้นในอนาคตอันใกล้ ดังนี้
พระเมตไตรยพุทธเจ้า ในสมัยพุทธกาลคือพระอชิตภิกษุ (เป็นคนละองค์กับพระอชิตเถระที่ปรากฏในพระไตรปิฎก) ตรัสรู้ที่ไม้กากะทิง พระชนมายุ 8 หมื่นพรรษา พระกายสูง 80 ศอก
พระรามสัมพุทธเจ้า ในอดีตคือพระราม ตรัสรู้ที่ไม้แก่นจันทน์ พระชนมายุ 9 หมื่นพรรษา พระกายสูง 80 ศอก
พระธรรมราชาสัมพุทธเจ้า ในสมัยพุทธกาลคือพระเจ้าปเสนทิโกศล ตรัสรู้ที่ไม้กากะทิง พระชนมายุ 5 หมื่นพรรษา พระกายสูง 16 ศอก
พระธรรมสามีสัมพุทธเจ้า ในสมัยพุทธกาลคือท้าววสวัตตี ตรัสรู้ที่ไม้สาละใหญ่ พระชนมายุ 1 แสนพรรษา พระกายสูง 80 ศอก
พระนารทสัมพุทธเจ้า ในสมัยพุทธกาลคือพระราหู ตรัสรู้ที่ไม้จันทน์ พระชนมายุ 1 หมื่นพรรษา พระกายสูง 20 ศอก
พระรังสีมุนีสัมพุทธเจ้า ในสมัยพุทธกาลคือโสณพราหมณ์  ตรัสรู้ที่ไม้ดีปลีใหญ่หรือไม้เลียบ พระชนมายุ 5 พันพรรษา พระกายสูง 60 ศอก
พระเทวเทพสัมพุทธเจ้า ในสมัยพุทธกาลคือสุภพราหมณ์ ตรัสรู้ที่ไม้จำปา พระชนมายุ 8 หมื่นพรรษา พระกายสูง 80 ศอก
พระนรสีหสัมพุทธเจ้า ในสมัยพุทธกาลคือโตเทยยพราหมณ์ ตรัสรู้ที่ไม้แคฝอย พระชนมายุ 8 หมื่นพรรษา พระกายสูง 60 ศอก
พระติสสสัมพุทธเจ้า ในสมัยพุทธกาลคือช้างนาฬาคีรี  ตรัสรู้ที่ไม้ไทร พระชนมายุ 8 หมื่นพรรษา พระกายสูง 80 ศอก
พระสุมังคลสัมพุทธเจ้า ในสมัยพุทธกาลคือช้างปาลิไลยกะ ตรัสรู้ที่ไม้กากะทิง พระชนมายุ 1 แสนพรรษา พระกายสูง 60 ศอก
พระพุทธเจ้าตามความเชื่อของฝ่ายมหายาน

นิกายมหายานยอมรับพระพุทธเจ้าตามคัมภีร์ฝ่ายเถรวาททั้งหมดและยังสร้างพระพุทธเจ้าอีกมากมาย ทั้งที่เป็นมนุษย์และมีสถานะเหมือนเทพเจ้าในศาสนาฮินดู นิกายมหายานเชื่อว่าเมื่อพระพุทธเจ้าปรินิพพานไปแล้วไม่ดับสูญแต่ไปประทับ ณ พุทธเกษตรซึ่งเป็นดินแดนที่งดงามกว่าสวรรค์ พระพุทธเจ้าตามคติมหายานแบ่งได้เป็น 3 ประเภท คือ
อาทิพุทธะ ถือว่าเป็นพระพุทธเจ้าที่อุบัติมาพร้อมกับโลกและประทับอยู่กับโลกเป็นนิรันดร์ มีบทบาทคล้ายพระพรหมในศาสนาฮินดูที่เป็นผู้สร้างโลกและจักรวาล
พระมานุสสพุทธะ เป็นพระพุทธเจ้าที่อวตารมาจากอาทิพุทธะมาเกิดในโลกมนุษย์และบำเพ็ญเพียรในฐานะพระโพธิสัตว์จนตรัสรู้เป็นพระพุทธเจ้า เมื่อปรินิพพานแล้วจะไปอยู่กับอาทิพุทธะ คล้ายกับคติของศาสนาฮินดูที่เมื่อทำความดีถึงขั้นสูงสุดจะกลับไปเป็นส่วนหนึ่งของมหาพรหม พระพุทธเจ้าองค์ปัจจจุบัน ทางมหายานเรียกว่าพระศากยมุนีพุทธเจ้า เป็นพระมานุสสพุทธะด้วยเช่นกัน
พระธยานิพุทธะ เป็นพุทธะที่อวตารมาจากอาทิพุทธะเช่นกันแต่สำเร็จเป็นพระพุทธเจ้าด้วยอำนาจฌาน (ธยาน) ของอาทิพุทธะไม่ได้ผ่านการบำเพ็ญเพียรในโลกมนุษย์ พุทธะเหล่านี้ประทับบนสวรรค์ ในสภาวะกายทิพย์ มีเฉพาะพระโพธิสัตว์ที่มองเห็นได้
พระพุทธเจ้าอื่นๆ เช่น พระสัทธรรมวิทยาตถาคต พระไภษัชยคุรุทั้ง 7 พระสหัสประภาราชาศานติสถิตยตตถาคต พระประภูตรัตนะ
พระพุทธเจ้าตามความเชื่อของฝ่ายมหายาน > จำนวนของพระพุทธเจ้า

ในคัมภีร์ของทางมหายานนั้นได้ระบุนามของพระพุทธเจ้าไว้เป็นจำนวนมาก มีทั้งพระพุทธเจ้า 35 พระองค์ พระพุทธเจ้า 53 พระองค์ และที่มากที่สุดคือพระพุทธเจ้า 3,000 พระองค์ โดยแบ่งเป็น
พระพุทธเจ้าในกัปอดีตซึ่งระบุนามไว้ในคัมภีร์อดีตสมัยอลังการกัลป์สหัสพุทธนามสูตร 1,000 พระองค์ เริ่มจากพระปุณฑริกประภาพุทธเจ้าเป็นองค์แรกจนถึงพระเวศภูพุทธเจ้าเป็นองค์สุดท้าย
พระพุทธเจ้าในกัปปัจจุบันซึ่งระบุนามไว้ในคัมภีร์ปัจจุบันสมัยภัทรกัลป์สหัสพุทธนามสูตร 1,000 พระองค์ เริ่มจากพระวิปัสสีพุทธเจ้าเป็นองค์แรกจนถึงพระรุจิพุทธเจ้าเป็นองค์สุดท้าย ซึ่งพระรุจิพุทธเจ้านี้ปัจจุบันคือพระเวทโพธิสัตว์
พระพุทธเจ้าในกัปอนาคตซึ่งระบุนามไว้ในคัมภีร์อนาคตสมัยนักษัตรกัลป์สหัสพุทธนามสูตร 1,000 พระองค์ เริ่มจากพระสูรยประภาพุทธเจ้าเป็นองค์แรกจนถึงพระสุเมรุลักษณ์พุทธเจ้าเป็นองค์สุดท้าย
แหล่งข้อมูลอื่น

สถานีย่อยพระพุทธศาสนา
แหล่งเผยแพร่พระพุทธศาสนาให้แก่ชาวโลก | บทสวดมนต์ | เรื่องธรรมะ | เก็บถาวร 2013-04-25 ที่ เวย์แบ็กแมชชีน
พระพุทธเจ้า ในสายตานักปราชญ์โลก
ลานธรรม: พุทธประวัติ
ธรรมะไทย: พระพุทธเจ้า 25 พระองค์ ที่พระโคดมพุทธเจ้าทรงพบ
พระสุตตันตปิฎก เล่ม 25 ขุททกนิกาย อปทาน ภาค 2 พุทธวงศ์
อรรถกถา อัปปฏิวัทิตสูตร
เถราปทาน พุทธวรรค ปัจเจกพุทธาปทาน
| ด ค กพระพุทธเจ้า |
| --- | --- | --- |
| ประเภท |  อนุพุทธะ  ปัจเจกพุทธะ  สัมมาสัมพุทธะ  |  |
| พระพุทธเจ้าในอดีต (ตามคัมภีร์พุทธวงศ์) |  พระตัณหังกรพุทธเจ้า  พระเมธังกรพุทธเจ้า  พระสรณังกรพุทธเจ้า  พระทีปังกรพุทธเจ้า  พระโกณฑัญญพุทธเจ้า  พระมังคลพุทธเจ้า  พระสุมนพุทธเจ้า  พระเรวตพุทธเจ้า  พระโสภิตพุทธเจ้า  พระอโนมทัสสีพุทธเจ้า  พระปทุมพุทธเจ้า  พระนารทพุทธเจ้า  พระปทุมุตรพุทธเจ้า  พระสุเมธพุทธเจ้า  พระสุชาตพุทธเจ้า  พระปิยทัสสีพุทธเจ้า  พระอัตถทัสสีพุทธเจ้า  พระธัมมทัสสีพุทธเจ้า  พระสิทธัตถพุทธเจ้า  พระติสสพุทธเจ้า  พระปุสสพุทธเจ้า  พระวิปัสสีพุทธเจ้า  พระสิขีพุทธเจ้า  พระเวสสภูพุทธเจ้า  พระกกุสันธพุทธเจ้า  พระโกนาคมนพุทธเจ้า  พระกัสสปพุทธเจ้า  |  |
| พระพุทธเจ้าในปัจจุบัน |  พระโคตมพุทธเจ้า  |  |
| พระพุทธเจ้าในอนาคต (ตามคัมภีร์อนาคตวงศ์) |  พระศรีอริยเมตไตรย  พระรามสัมพุทธเจ้า  พระธรรมราชาสัมพุทธเจ้า  พระธรรมสามีสัมพุทธเจ้า  พระนารทสัมพุทธเจ้า  พระรังสีมุนีสัมพุทธเจ้า  พระเทวเทพสัมพุทธเจ้า  พระนรสีหสัมพุทธเจ้า  พระติสสสัมพุทธเจ้า  พระสุมังคลสัมพุทธเจ้า  |  |
| พระธยานิพุทธะตามคติมหายาน |  พระไวโรจนพุทธะ  พระอักโษภยพุทธะ  พระอมิตาภพุทธะ  พระรัตนสัมภวพุทธะ  พระอโมฆสิทธิพุทธะ  |  |
| พระพุทธเจ้าองค์อื่น ๆ ตามคติมหายาน |  อาทิพุทธะ  พระไภษัชยคุรุ  พระสัทธรรมวิทยาตถาคต  พระสหัสประภาราชาศานติสถิตยตตถาคต  พระประภูตรัตนะ  |  |
พระพุทธรูปปางประทับยืน พบที่ประเทศปากีสถาน ศิลปะคันธาระสมัยพุทธศตวรรษที่ 5-6
รัฐคารินเทีย

46°45′40″N 13°49′08″E﻿ / ﻿46.761°N 13.819°E﻿ / 46.761; 13.819
| รัฐคารินเทีย Kärnten Koroška |
| --- | --- |
รัฐของออสเตรีย
   ธง ตราอาร์ม

ประเทศ:  ออสเตรีย
เมืองหลวง: คลาเกินฟวร์ท
การปกครอง
 • Governor: Gerhard Dörfler (FPK)
พื้นที่
 • ทั้งหมด: 9,538.01 ตร.กม. (3,682.65 ตร.ไมล์)
ประชากร
 • ทั้งหมด: 558,300 คน
 • ความหนาแน่น: 59 คน/ตร.กม. (150 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัส ISO 3166: AT-2
NUTS Region: AT2
Votes in Bundesrat: 4 (of 62)
เว็บไซต์: www.ktn.gv.at
คารินเทีย (อังกฤษ: Carinthia; เยอรมัน: Kärnten; สโลวีเนีย: Koroška) เป็นรัฐทางใต้สุดของประเทศออสเตรีย มีเมืองหลวงชื่อ คลาเกินฟวร์ท อุตสาหกรรมหลักของรัฐ คือ การท่องเที่ยว อิเล็คทรอนิกส์ วิศวกรรม การป่าไม้ และเกษตรกรรม เป็นแหล่งตากอากาศฤดูร้อน
เดิมเป็นถิ่นฐานของพวกเคลติก เป็นส่วนหนึ่งของแคว้นนอริคุมในจักรวรรดิโรมัน ชาวเยอรมันและชาวสโลวีนได้เข้ารุกราน และเป็นส่วนหนึ่งของอาณาจักรบาวาเรียในคริสต์ศตวรรษที่ 8 ปกครองโดยราชวงศ์ฮับสบูร์กใน ค.ศ. 1335 และกลายเป็นส่วนหนึ่งของจักรวรรดิออสเตรียใน ค.ศ. 1849 ต่อมายูโกสลาเวียและอิตาลีได้เข้ายึดครองบริเวณบางส่วนของรัฐในช่วงสงครามโลกครั้งที่หนึ่ง ส่วนที่ยูโกสลาเวียยึดครองได้รับการรับรองโดยการลงประชามติใน ค.ศ. 1920 แต่บริเวณคลาเกนฟูร์ทยังคงเป็นของออสเตรีย
ลักษณะภูมิประเทศเป็นที่ราบลุ่มแม่น้ำดราวา มีทะเลสาบหลายแห่ง เช่น ทะเลสาบเวิร์ท ทะเลสาบมิลล์ชตัทท์
แหล่งข้อมูลอื่น

| ด ค กรัฐของประเทศออสเตรีย |
| --- | --- |
  คารินเทีย   ซัลทซ์บวร์ค   ทีโรล   บัวร์เกินลันท์   ฟอร์อาร์ลแบร์ค   นีเดอร์เอิสเตอร์ไรช์   เวียนนา   สตีเรีย   โอแบร์เอิสเตอร์ไรช์
ราชวงศ์บารักไซ

| ราชวงศ์บารักไซ بارکزایی |
| --- | --- |

ประเทศ:  เอมิเรตอัฟกานิสถาน (1823–1926)  ราชอาณาจักรอัฟกานิสถาน (1926–1973)
ก่อตั้ง: 1823
ต้นตระกูล: ดอส โมฮัมหมัด ข่าน
ผู้นำคนปัจจุบัน: อาเหม็ด ชาห์ ข่าน
ผู้ปกครองคนสุดท้าย: โมฮัมเหม็ด ซาเฮียร์ ชาห์
ตำแหน่ง: • ประมุขแห่งอัฟกานิสถาน • พระมหากษัตริย์แห่งอัฟกานิสถาน   • มกุฏราชกุมารแห่งอัฟกานิสถาน • บิดาของชาติ  • ประมุขแห่งราชวงศ์บารักไซ • ผู้ปกครองของกันดาฮาร์  • หัวหน้าลัลปุระ • วีรบุรุษแห่งชาติอัฟกานิสถาน
สิ้นสุด: 1973
ราชวงศ์บารักไซ (ปาทาน: بارکزایی  , "บุตรแห่งบารัก") เป็นราชวงศ์ที่ปกครองอัฟกานิสถาน ระหว่างปี พ.ศ. 2366 ถึง พ.ศ. 2516 สถาปนาโดย ดอส โมฮัมหมัด ข่าน หลังจากราชวงศ์ดูร์รานี ของ อาเหม็ด ชาห์ ดูร์รานี เสื่อมอำนาจลง  และสิ้นสุดลงหลังการเปลี่ยนแปลงการปกครอง ในรัชสมัย พระเจ้าโมฮัมเหม็ด ซาเฮียร์ ชาห์
ในช่วงเริ่มต้นของการปกครองภายใต้ ราชวงศ์บารักไซ ในเดือนมีนาคม พ.ศ. 2366 ชาวอัฟกันสูญเสียดินแดน หุบเขาเปชาวาร์ ให้แก่ กองทัพซิกข์คัลซา ของ รันจิต ซิงห์ ใน ยุทธการนาวเชรา ซึ่งกองกำลังอัฟกานิสถานได้รับการสนับสนุนจาก อาซิม ข่าน พระเชษฐาต่างพระราชมารดาของ ดอส โมฮัมหมัด ข่าน ระหว่างยุคราชวงศ์บารักไซ อัฟกานิสถานสูญเสียอาณาเขตมากมาย ทางตอนใต้และตะวันออกถูกยึดครองโดย อังกฤษ  ทางตะวันตกถูกยึดครองโดย เปอร์เซีย  และทางตอนเหนือถูกยึดครองโดย รัสเซีย และยังมีความขัดแย้งมากมายในอัฟกานิสถาน เช่น สงครามแองโกล-อัฟกันครั้งใหญ่สามครั้ง และ สงครามกลางเมืองในปี พ.ศ. 2471–2472
ประวัติ

ราชวงศ์บารักไซเป็นสายของผู้ปกครองอัฟกานิสถานในศตวรรษที่ 19 และ 20 หลังจากการล่มสลายของ ราชวงศ์ดูร์รานี ในปี พ.ศ. 2366 ความโกลาหลได้ครอบงำ จักรวรรดิอัฟกัน ของ อาห์หมัด ชาห์ ดูรานี พระราชโอรส ของ ทิมูร์ ชาห์ ต่อสู้เพื่อแย่งชิงอำนาจสูงสุด จักรวรรดิอัฟกันสิ้นสุดการเป็น รัฐชาติ และสลายตัวเป็นแคว้นเล็ก ๆ ที่กระจัดกระจายเป็นช่วงเวลาสั้น ๆ ดอส โมฮัมหมัด ข่าน ชิงตำแหน่ง สุลต่าน โมฮัมหมัด ข่าน พระอนุชาของพระองค์ในปี พ.ศ. 2366 หลังจากนั้น ดอส โมฮัมหมัด ข่าน ก็ทรงสถาปนาราชวงศ์บารักไซ ขึ้นประมาณปี พ.ศ. 2380 จากนั้น ลูกหลาน ของพระองค์ก็ขึ้นปกครองโดยตรงจนถึงปี พ.ศ. 2472 อมานุลเลาะห์ ทรงสละราชสมบัติให้ลูกพี่ลูกน้องของพระองค์ โมฮัมเหม็ด นาดีร์ ชาห์ ราชสกุลย่อยที่ โดดเด่น และทรงพลังที่สุดของราชวงศ์บารักไซ คือ โมฮัมหมัดไซ ซึ่งได้ปกครองอัฟกานิสถานในปี พ.ศ. 2366–2516
รากษส

| --- | --- |

กลุ่ม: มนุษย์ครึ่งเทพ
เทพปกรณัม:   ศาสนาฮินดู  ศาสนาพุทธ 
ชื่ออื่น:   Nri-chakshas  นิศาจรัส  Kravyads  รากษสี  มานุษยะ-รากษสี  อสูร 
ประเทศ: อินเดีย, เนปาล, ศรีลังกา, พม่า, ไทย, ลาว และ กัมพูชา
รากษส (สันสกฤต: राक्षस; บาลี: รกฺขส) หรือ ผีเสื้อ เป็นอสูรชั้นต่ำ นิสัยดุร้าย ถ้าอยู่ในนํ้า เรียกว่า ผีเสื้อนํ้า ถ้าอยู่รักษาเมือง เรียกว่า พระเสื้อเมือง
ศาสนาพุทธ

ในพุทธศาสนาถือว่า รากษสคือกุมภัณฑ์ ที่มีหน้าที่รักษาสมบัติ หากใครล่วงล้ำเข้ามาขโมย จะจับผู้นั้นกินเสีย อีกพวกหนึ่งอยู่รักษานรกภูมิ มักจำแลงกายเป็นยมบาล กา สุนัข แร้ง คอยลงโทษและจับสัตว์นรกมากิน
มหาภารตะ

ภาพเขียนการรบในมหาภารตะ จากต้นฉบับภาษาสันสกฤต
รูปอรชุนทรงราชรถออกศึก มีพระกฤษณะเป็นนายสารถี (ศิลปะของอินเดีย สมัยคริสต์ศตวรรษที่ 18 - 19)
มหาภารตะ (สันสกฤต: महाभारत มหาภารต) เป็นหนึ่งในสอง ของ มหากาพย์ ที่ยิ่งใหญ่ของ อินเดีย (มหากาพย์อีกเรื่องคือ รามายณะ) ประพันธ์เป็นโศลกภาษาสันสกฤต มหากาพย์เรื่องนี้นับเป็นส่วนหนึ่งของคัมภีร์ "อิติหาส" (แปลตามศัพท์ว่า "ประวัติศาสตร์") และเป็นส่วนหนึ่งทึ่สำคัญยิ่งของ เทพปกรณัมในศาสนาฮินดู
ในตามตำนานกล่าวว่าผู้แต่งมหากาพย์เรื่องนี้คือ ฤๅษีกฤษณไทวปายน หรือฤๅษีวยาส เชื่อกันว่าแต่งไว้ราว 800-900 ปีก่อนคริสต์ศักราช นับเป็นมหากาพย์ที่ยาวที่สุดในโลก ด้วยมีจำนวนคำ 1.8 ล้านคำ นับว่ายาวกว่ามหากาพย์อีเลียด หรือมหากาพย์โอดิสซี ของกรีกโบราณ  มีเนื้อหาซับซ้อน เล่าเรื่องอันยืดยาวที่เกี่ยวข้องกับเทพปกรณัม การสงคราม และหลักปรัชญาของอินเดีย ทั้งนี้ยังมีเรื่องย่อย ๆ แทรกอยู่มากมาย ซี่งหลายเรื่องก็เป็นที่รู้จักกันเป็นอย่างดีในเมืองไทย เช่น ภควัทคีตา ศกุนตลา สาวิตรี พระนล กฤษณาสอนน้อง อนิรุทธ์ เป็นต้น ทั้งนี้ ยังถือว่าเป็นคัมภีร์ศักดิ์สิทธิ์ที่สำคัญของศาสนาฮินดูด้วย นอกจากนี้ มหาภารตะนี้ยังสอดแทรกความรู้เกี่ยวกับขนบธรรมเนียมประเพณี วิถีชีวิต ศาสนา การเมือง ศิลปะหลายแขนง ประวัติความเป็นมาของวงศ์ตระกูลต่าง ๆ ในเรื่อง และธรรมเนียมประเพณีการรบการสงครามของอินเดียยุคโบราณด้วย
มหาภารตะ เป็นเรื่องราวความขัดแย้งของพี่น้องสองตระกูล ระหว่าง ตระกูลเการพ และตระกูลปาณฑพ ซึ่งทั้งสองตระกูลต่างก็สืบเชื้อสายมาจากท้าวภรต แห่ง กรุงหัสตินาปุระ จนบานปลายไปสู่มหาสงครามที่ทุ่งกุรุเกษตร ซึ่งมีพันธมิตรของแต่ละฝ่ายเข้าร่วมรบด้วยเป็นจำนวนมาก กล่าวกันว่านี่คือการต่อสู้ระหว่าง ฝ่ายธรรมะและฝ่ายอธรรม ความดีและความชั่ว ซึ่งในที่สุดแล้ว ฝ่ายปาณฑพก็เป็นผู้ชนะในสงครามครั้งนี้